El fons consta de 335 fotografies realitzades majoritàriament durant els anys de la Guerra Civil Espanyola i l'exili republicà (1936-1939)
Autoritats a l'acte de comiat de les Brigades Internacionals a l'Espluga de Francolí, entre ells el general Vicente Rojo, el president de la República Juan Negrín i el coronel Enrique Líster.
Grup de voluntaris a l'acte de comiat de les Brigades Internacionals a l'Espluga de Francolí, 25 d'octubre de 1938.
Refugiats civils a la Batalla de Terol [desembre 1937-gener 1938].
Refugiats civils i militars a El Pertús.30 de gener de 1939.
Móra d'Ebre durant la Batalla de l'Ebre.
Henry Buckley (Manchester, 1904 - Sitges, 1972) va ser corresponsal del "Daily Telegraph" en els anys en que es va produir la Guerra Civil Espanyola.
Arribat a Espanya al 1929, sis anys abans de l'inici del conflicte, es va convertir en un dels corresponsals de la guerra amb més coneixement del país degut a que va viure tot el procés iniciat amb la caiguda de la dictadura de Primo de Rivera i l'adveniment de la II República.
El 30 de gener de 1939 va travessar la frontera del Portús juntament amb els centenars de milers de refugiats civils i militars.
Tornà a Londres on va escriure el seu llibre titulat Life and Death of the Spanish Republic, on fa referència a les seves experiències viscudes a la guerra espanyola.
En plena guerra mundial, com a corresponsal al "The Daily Express", va ser destinat amb la flota britànica al Mediterrani i al Nord d'Àfrica.
Amb la invasió aliada a Itàlia, al desembarcament d'Anzio, va ser ferit greument amb un obús enemic.
Després de cinc anys d'absència va tornar a casa i al 1949 va ser destinat a Madrid.
Els últims sis anys de la seva vida va viure a Sitges, d'on era la seva dona.
Henry Buckley no era fotògraf professional, però va aprofitar el fet d'estar sempre pròxim a la notícia per captar les imatges dels diferents esdeveniments que succeïen.
Així hi podem trobar tan fotografies de les seves vivències professionals com personals datades d'entre el 1936 al 1950.
El seu valor, però, ve donat per les imatges que ens mostren diferents episodis de la Guerra Civil Espanyola: el front de Terol, la batalla de l'Ebre, la del Segre, el comiat a les Brigades Internacionals o l'exili republicà amb imatges de refugiats als camps d'Argelers i Sant Cebrià, a França.
Com a corresponsal de guerra, va visitar les ciutats on la actualitat política era més rellevant, on es decidien les polítiques de guerra.
En moltes ocasions els corresponsals de guerra estrangers anaven en grup i per tant, també surten en les imatges captades els periodistes Ernest Hemingway, Herbert Matthews i els fotografs Gerda Taro, David "Chim" Seymour i Robert Capa.
També hi podem trobar fotografies del conflicte bèl·lic europeu, la II Guerra Mundial.
Finalment hi ha imatges personals d'ell mareix i de la seva família, així com dels seus viatges.
El fons va ingressar a l'any 2008 per tal de dur a terme els treballs de digitalització, i un cop realitzats, els originals es van retornar als fills del periodista, cedint-ne els drets d'explotació i comunicació pública a l'Arxiu Comarcal de l'Alt Penedès.
Aquest 2014, amb la commemoració del 75è aniversari del final de la Guerra Civil i l'exili republicà, des de l'Arxiu s'ha aprofitat per impulsar i realitzar els treballs de descripció de les imatges, associant cada fitxa amb la seva imatge, i així fer possible la difusió del fons a través del cercador Arxius en Línia de la Xarxa d'Arxius Comarcals del Departament de Cultura de la Generalitat: http://extranet.cultura.gencat.cat/ArxiusEnLinia/